Bihor (okrug)
Bihor (rumunski: Județul Bihor) je jedan od 41 okruga Rumunije. Nalazi se u sjeverozapadnom dijelu države, unutar geografske i historijske regije Crișane. Prostire se na površini od 7.544 km2 i 6. je najveći okrug u državi. Prema podacima od 31. 10. 2011. godine u njemu je živjelo 575.398 stanovnika. Prosječna gustina iznosi 76 stanovnika po km2 što je niža vrijednost u odnosu na nacionalni prosjek. Glavni i najveći grad je Oradea.